CELEX: 32005D0472
Language: fi
Date: 2005-06-24 00:00:00
Title: 2005/472/EY: Komission päätös, tehty 24 päivänä kesäkuuta 2005, elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevien tutkimusten, vaikutusarviointien ja muiden arviointien rahoittamisesta

28.6.2005   
            
            
               FI
            
            
               Euroopan unionin virallinen lehti
            
            
               L 166/12
            
         
      KOMISSION PÄÄTÖS,
   
   tehty 24 päivänä kesäkuuta 2005,
   elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevien tutkimusten, vaikutusarviointien ja muiden arviointien rahoittamisesta
   (2005/472/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
   sekä katsoo seuraavaa:
   
               (1)
            
            
               Päätöksen 90/424/ETY mukaisesti yhteisö toteuttaa tai auttaa jäsenvaltioita toteuttamaan yhteisön eläinlääkintälainsäädännön ja eläinlääkintäalan koulutuksen kehittämiseen tarvittavia teknisiä tai tieteellisiä toimia.
            
         
               (2)
            
            
               Komissio korostaa menoja aiheuttavia ohjelmiaan koskevien tutkimusten, vaikutusarviointien sekä järjestelmällisten ja oikea-aikaisten arviointien merkitystä, sillä niiden avulla tarkistetaan osoitettujen varojen oikea hallinnointi ja edistetään kokemusten hyödyntämistä kaikkialla hallinnossa painottaen erityisesti tulosohjausta.
            
         
               (3)
            
            
               Kyseisten tehtävien suorittamiseksi annettiin vuoden 2004 viimeisellä vuosineljänneksellä arviointiin liittyvää puitesopimusta koskeva, avoimen menettelyn mukainen tarjouspyyntö, joka kattaa elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevat politiikanalat.
            
         
               (4)
            
            
               Puitesopimuksen avulla odotetaan saatavan korkealaatuista ja ajantasaista tähdellistä tietoa yhteisön päätöksenteon perustaksi.
            
         
               (5)
            
            
               Kaikista yksittäisistä tehtävistä tehdään erillissopimukset. Kyseiset sopimukset allekirjoittaa komissio ja valittu sopimuspuoli siten kuin puitesopimuksessa määritellään.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON PÄÄTTÄNYT SEURAAVAA:
   Ainoa artikla
   Hyväksytään tämän päätöksen liitteessä kuvattujen toimien rahoittaminen.
   
      Tehty Brysselissä 24 päivänä kesäkuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      LIITE
      Aihealue: Elintarvikkeiden turvallisuus, eläinten terveys ja hyvinvointi sekä kotieläinjalostus.
      Oikeusperusta: Tietyistä eläinlääkintäalan kustannuksista 26 päivänä kesäkuuta 1990 tehty neuvoston päätös 90/424/ETY.
      Tehtävät: 
      
                  —
               
               
                  erilaiset tutkimukset ja muut palvelut komission ehdotusten laatimisen ja valmistelun tueksi,
               
            
                  —
               
               
                  ennakkoarvioinnit ja vaikutustenarvioinnit,
               
            
                  —
               
               
                  väli- ja jälkiarvioinnit.
               
            Eläinten terveyttä koskevan yhteisön politiikan arviointi vuosina 1995–2004 ja mahdollisten tulevien politiikkavaihtoehtojen arviointi (mukaan luettuna rahoitusmalli eläintautiepidemioista aiheutuvien kustannusten kattamiseksi) on asetettu vuoden 2005 ensisijaiseksi tavoitteeksi.
      Määrärahat vuodeksi 2005: 
      
                  —
               
               
                  17 04 02 – Muut eläinlääkintäalan toimet sekä eläinten hyvinvointiin ja kansanterveyteen liittyvät toimet: 500 000 euroa.
               
            
                  —
               
               
                  17 01 04 04 – Pilottitutkimus: rahoitusmalli eläintautiepidemioista aiheutuvien kustannusten kattamiseksi – hallintomenot: 500 000 euroa.
               
            Talousarvio: enintään 1 000 000 euroa puitesopimuksen ensimmäisen vuoden ajaksi.
      Suunniteltujen yksittäisten toimien lukumäärä: noin kuusi.
      Kaikkia toimia hallinnoidaan julkisia hankintoja koskevien sääntöjen mukaisesti: Tässä tapauksessa käytetään tehtävää puitesopimusta.